CELEX: 32011R1127
Language: et
Date: 2011-11-07 00:00:00
Title: Komisjoni rakendusmäärus (EL) nr 1127/2011, 7. november 2011 , mis käsitleb toimeaine 2-naftüüloksüatseetikhappe heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta EMPs kohaldatav tekst

8.11.2011   
            
            
               ET
            
            
               Euroopa Liidu Teataja
            
            
               L 289/26
            
         KOMISJONI RAKENDUSMÄÄRUS (EL) nr 1127/2011,
   7. november 2011,
   mis käsitleb toimeaine 2-naftüüloksüatseetikhappe heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               Kooskõlas määruse (EÜ) nr 1107/2009 artikli 80 lõike 1 punktiga c kohaldatakse nõukogu direktiivi 91/414/EMÜ (2) selliste toimeainetega seotud menetlusküsimuste ja heakskiidu andmise tingimuste suhtes, mille taotluse täielikkus on kindlaks tehtud vastavalt komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse (3) kandmata toimeainete hindamise tava- ja kiirendatud menetlusega) artiklile 16. 2-naftüüloksüatseetikhape on toimeaine, mille taotluse täielikkus on kõnealuse määruse kohaselt kindlaks tehtud.
            
         
               (2)
            
            
               Komisjoni määrustes (EÜ) nr 1112/2002 (4) ja (EÜ) nr 2229/2004 (5) on sätestatud direktiivi 91/414/EMÜ artikli 8 lõikes 2 osutatud tööprogrammi neljanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. 2-naftüüloksüatseetikhape kuulub kõnealusesse loetellu.
            
         
               (3)
            
            
               Kooskõlas määruse (EÜ) nr 2229/2004 artikliga 24f ning artikli 25 lõike 1 punktiga a ja artikli 2 punktiga b võeti vastu komisjoni 26. jaanuari 2009. aasta otsus 2009/65/EÜ 2-naftüüloksüatseetikhappe nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta (6).
            
         
               (4)
            
            
               Esialgne teavitaja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta taotles komisjoni määruse (EÜ) nr 33/2008 artiklites 14–19 sätestatud kiirendatud menetluse kohaldamist.
            
         
               (5)
            
            
               Taotlus esitati Itaaliale, kes asendas määrusega (EÜ) nr 2229/2004 nimetatud esialgset referentliikmesriiki Prantsusmaad. Kiirendatud menetluse tähtajast on kinni peetud. Toimeaine spetsifikatsioon ja lubatud kasutusviisid on samasugused nagu need, mida käsitleti otsuses 2009/65/EÜ. Kõnealune taotlus vastab ka muudele määruse (EÜ) nr 33/2008 artiklis 15 sätestatud sisulistele ja menetlusnõuetele.
            
         
               (6)
            
            
               Itaalia hindas taotleja esitatud uusi andmeid ja koostas lisaaruande. Itaalia edastas selle aruande 21. mail 2010. aastal Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande kõikidele liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 kohaselt ja komisjoni palvel esitas toiduohutusamet komisjonile 28. aprillil 2011 oma riskihindamise järeldused 2-naftüüloksüatseetikhappe kohta (7). Liikmesriigid ja komisjon vaatasid hindamisaruande kavandi, lisaaruande ja toiduohutusameti järeldused läbi toiduahela ja loomatervishoiu alalises komitees ning 27. septembril 2011 vormistati see komisjoni läbivaatamisaruandena 2-naftüüloksüatseetikhappe kohta.
            
         
               (7)
            
            
               Taotleja esitatud ja lisaaruandesse kantud täiendavatest andmetest lähtuvalt võib kindlaks määrata aktsepteeritava päevadoosi. Kõnealuse toimeaine hindamisel on aga esile kerkinud terve rida teisi küsimusi. Eelkõige ei olnud võimalik hinnata tarbijate kokkupuudet ainega, sest kariloomadega kokkupuutumise, taimede ainevahetuse, jääkainetega tehtud katsete, töötlemisuuringute ning taimede jääkide määratluse kohta käivad andmed olid puudulikud. Lisaks puudusid ka andmed, mille põhjal teha järeldused mesilastele, vihmaussidele ja mulla makroorganismidele avalduvate ohtude kohta.
            
         
               (8)
            
            
               Komisjon palus, et taotleja esitaks oma märkused toiduohutusameti järelduste kohta. Lisaks palus komisjon kooskõlas määruse (EÜ) nr 33/2008 artikli 21 lõikega 1 esitada taotlejal märkused läbivaatamisaruande eelnõu kohta. Taotleja esitas oma märkused, mida on põhjalikult uuritud.
            
         
               (9)
            
            
               Vaatamata taotleja esitatud väidetele jäid põhjenduses 7 nimetatud probleemid siiski lahendamata. Seepärast ei ole tõendatud, et 2-naftüüloksüatseetikhapet sisaldavad taimekaitsevahendid vastavad kavandatud kasutustingimustes eeldatavalt direktiivi 91/414/EMÜ artikli 5 lõike 1 punktides a ja b sätestatud nõuetele.
            
         
               (10)
            
            
               Seega ei kiideta 2-naftüüloksüatseetikhapet vastavalt määruse (EÜ) nr 1107/2009 artikli 13 lõikele 2 heaks.
            
         
               (11)
            
            
               Selguse huvides tuleks otsus 2009/65/EMÜ kehtetuks tunnistada.
            
         
               (12)
            
            
               Käesolev määrus ei piira õigust esitada 2-naftüüloksüatseetikhappe kohta uut taotlust määruse (EÜ) nr 1107/2009 artikli 7 kohaselt.
            
         
               (13)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmata jätmine
   Toimeainet 2-naftüüloksüatseetikhape ei kiideta heaks.
   Artikkel 2
   Kehtetuks tunnistamine
   Otsus 2009/65/EÜ tunnistatakse kehtetuks.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. november 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  EÜT 230, 19.8.1991, lk 1.
   
      (3)  ELT 15, 18.1.2008, lk 5.
   
      (4)  EÜT L 168, 27.6.2002, lk 14.
   
      (5)  ELT L 379, 24.12.2004, lk 13.
   
      (6)  ELT L 23, 27.1.2009, lk 33.
   
      (7)  Euroopa Toiduohutusamet: „Conclusion on the peer review of the pesticide risk assessment of the active substance 2-naphthyloxyacetic acid”. EFSA Journal 2011; 9(5):2152 [52 pp.]. doi:10.2903/j.efsa.2011.2152. Kättesaadav aadressil: www.efsa.europa.eu/efsajournal.htm